Kauden yllättävin menestyjä oli tulokastalli Brawn GP, joka oli perustettu lopetetun Honda F1:n paikalle. Sen kuljettaja Jenson Button voitti kauden alussa kuusi kilpailua ja varmisti maailmanmestaruutensa toiseksi viimeisessä osakilpailussa Brasilian GP:ssä. Brawn GP varmisti samassa kilpailussa valmistajien maailmanmestaruuden. Button johti kuljettajien MM-sarjaa koko ajan alusta loppuun asti.